Hvis du bliver ledig og ikke er medlem af en a-kasse, så kan du søge kontanthjælp, hvis du opfylder en række kriterier. Hjælpen skal dække udgifter til bolig, faste udgifter, kost, tøj med videre.
Du kan få kontanthjælp når,
du er fyldt 30 år eller har en erhvervsmæssig uddannelse
Du har været ude for en social begivenhed, fx sygdom, arbejdsløshed eller ophør af samliv
Den sociale begivenhed har medført, at du ikke kan skaffe det nødvendige til dig selv eller din familie, og at du ikke kan forsørges af andre
Dit behov for forsørgelse ikke kan dækkes af andre ydelser, fx arbejdsløshedsdagpenge, pension med videre.